
Oppsigelse 
Vi viser til drøftingsmøte dato i anledning ditt ansettelsesforhold i selskap. 
Vi beklager å måtte meddele at du med dette sies opp fra din stilling i selskapet. Alternativ: Da du ikke har akseptert vårt tilbud om sluttavtale [eller vårt tilbud om annet passende arbeid], beklager vi å måtte meddele at du med dette sies opp fra din stilling i selskapet. 
Du har antall måneders oppsigelsestid, som løper fra dato til og med dato. Alle rettigheter og plikter etter ansettelsesforholdet løper ut oppsigelsestiden. Du vil fremdeles være tilsluttet selskapets forsikrings- og pensjonsordninger, med mindre du blir omfattet av tilsvarende ordning hos ny arbeidsgiver tidligere. Du vil motta tilbud fra vårt forsikringsselskap om fortsettelsesforsikring etter de regler som gjelder for nevnte ordninger.
Dersom du vil gjøre gjeldende at oppsigelsen ikke er saklig begrunnet, har du rett til å kreve forhandlinger og reise søksmål etter bestemmelsene i arbeidsmiljøloven §§ 17-3 og 17-4. Krav om forhandlinger må fremsettes skriftlig innen to uker etter at dette brev er mottatt. Søksmål må reises innen åtte uker etter forhandlingenes avslutning. Dersom forhandlinger ikke er holdt, må søksmål reises innen åtte uker etter at dette brev er mottatt. Dersom du kun vil kreve erstatning må søksmål reises innen seks måneder etter forhandlingenes avslutning, eller etter mottakelse av dette brev, dersom forhandlinger ikke er holdt. 
Arbeidsgiver og riktig saksøkt ved et eventuelt søksmål er: Selskapet v/styrets leder, Postadresse. 

Du har som hovedregel rett til å fortsette i stillingen så lenge forhandlingene etter arbeidsmiljøloven § 17-3 pågår, jf. arbeidsmiljøloven § 15‑11 (1). Reises søksmål innen utløpet av oppsigelsesfristen og innen åtte uker fra forhandlingenes avslutning eller fra du mottok dette brev, vil du som hovedregel ha rett til å fortsette i stillingen under sakens behandling, jf. arbeidsmiljøloven § 15‑11 (2). Det samme gjelder dersom du innen utløpet av oppsigelsesfristen skriftlig underretter arbeidsgiver om at søksmål vil bli reist innen åtte-ukers fristen. Etter krav fra arbeidsgiver kan retten likevel bestemme at du skal fratre dersom retten finner det urimelig at ansettelsesforholdet opprettholdes under sakens behandling. 
Hvis selskapet ikke er i konsern: Dersom du har vært ansatt i selskapet i til sammen minst 12 måneder de siste to år, har du fortrinnsrett til ledige stillinger i selskapet, forutsatt at dette er en stilling du er kvalifisert for, jf. arbeidsmiljøloven § 14-2. Fortrinnsretten gjelder fra mottagelsen av oppsigelsesbrevet og i ett år regnet fra utløpet av oppsigelsestiden. For å kunne utøve fortrinnsretten må du holde deg oppdatert på utlyste stillinger. Dersom du søker på en stilling må du gjøre det klart i søknaden at du påberoper deg fortrinnsrett.
Hvis selskapet er i konsern: Dersom du har vært ansatt i selskapet i til sammen minst 12 måneder de siste to år, har du fortrinnsrett til ledige stillinger i selskapet, forutsatt at dette er en stilling du er kvalifisert for, jf. arbeidsmiljøloven § 14-2. Fortrinnsretten gjelder fra mottagelsen av oppsigelsesbrevet og i ett år regnet fra utløpet av oppsigelsestiden.
Dersom du oppfyller vilkårene for fortrinnsrett har du i tillegg fortrinnsrett til ny ansettelse i andre virksomheter i konsernet, med mindre det gjelder en stilling du ikke er kvalifisert for. Med konsern menes et morselskap og ett eller flere datterselskaper. Et selskap regnes som et morselskap hvis det har avgjørende innflytelse over et annet selskap på grunn av avtale eller eierskap. Nedenfor/vedlagt finner du en liste over selskapene som per i dag er en del av konsernet. Fortrinnsrett til ny ansettelse omfatter likevel de selskapene som er en del av konsernet på ethvert tidspunkt så lenge fortrinnsretten gjelder. Denne sammensetningen kan endre seg. 
[bookmark: _Hlk175655199]For å kunne utøve fortrinnsretten må du holde deg oppdatert på utlyste stillinger. Dersom du søker på en stilling må du gjøre det klart i søknaden at du påberoper deg fortrinnsrett. Du må også inkludere opplysninger om at du har vært ansatt hos oss og kontaktinformasjonen til undertegnede slik at selskapet som mottar søknaden kan kontakte oss ved behov. 



Med vennlig hilsen
for Selskap  

____________________________ 
Navn
Tittel

